Marga analisa kuwi, Bung Karno ditangkep polisi Belanda, di-landraad dening Mr. Siegenbeej van Heukelom, kapatrapan ukuman kunjara patang taun lawase. Manut penggalihane Bung Karno etungan bab bakal pecahe perang Pasifik iku etungan obyektif. Imperalis karo imperalis jor-joran, bersaing, tansah jor-joran sing diarani innerlijk confkicten. Konflik sajrone organ imperalisme iku dhewe. Imperalisme, kapitalisme tan kena ora bakal pecah dhewe amarga innerlijk conflicten antarane imperalis karo imperalis, antarane kapitalis karo kapitalis. Iku tan kena ora bakal nuwuhake paperangan. Mulane ora maido yen Bung Karno uga nganggep mungguh kapitalisme is peperangan, imperalisne is peperangan minangka wohe kapitalisme lan imperalisme iku dhewe. Ing Ende, Flores, nalika dibuwang mrana Bung Karno nemu etungan maneh. Ngetung, ngetung, ngetung, nganalisa, mengko taun 1945 Indonesia mesthi mardika. Ing tanah buwangan iku Bung Karno dadi peramal kapindho.
